CELEX: 32019R1926
Language: ro
Date: 2019-11-14 00:00:00
Title: Regulamentul (UE) 2019/1926 al Consiliului din 14 noiembrie 2019 privind repartizarea posibilităților de pescuit în temeiul Protocolului privind punerea în aplicare a Acordului de parteneriat în domeniul pescuitului durabil dintre Uniunea Europeană și Republica Senegal

20.11.2019   
               
               
                  RO
               
               
                  Jurnalul Oficial al Uniunii Europene
               
               
                  L 299/43
               
            
         REGULAMENTUL (UE) 2019/1926 AL CONSILIULUI
         din 14 noiembrie 2019
         privind repartizarea posibilităților de pescuit în temeiul Protocolului privind punerea în aplicare a Acordului de parteneriat în domeniul pescuitului durabil dintre Uniunea Europeană și Republica Senegal
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (3),
         având în vedere propunerea Comisiei Europene,
         întrucât:
         
                     (1)
                  
                  
                     La 2 martie 2015, Consiliul a adoptat Decizia (UE) 2015/384 (1) privind încheierea unui acord de parteneriat în domeniul pescuitului durabil între Uniunea Europeană și Republica Senegal (denumit în continuare „acordul”) (2). Acordul a intrat în vigoare la 20 noiembrie 2014 și este în continuare în vigoare.
                  
               
                     (2)
                  
                  
                     Protocolul privind punerea în aplicare a acordului care este în prezent în vigoare expiră la 19 noiembrie 2019.
                  
               
                     (3)
                  
                  
                     În conformitate cu Decizia (UE) 2019/1925 a Consiliului (3), un nou protocol privind punerea în aplicare a acordului (denumit în continuare „protocolul”) a fost semnat la 18 noiembrie 2019.
                  
               
                     (4)
                  
                  
                     Posibilitățile de pescuit prevăzute de protocol ar trebui să fie repartizate între statele membre pentru întreaga perioadă de aplicare a protocolului.
                  
               
                     (5)
                  
                  
                     Protocolul se aplică cu titlu provizoriu de la data semnării sale pentru a se asigura începerea rapidă a activităților de pescuit ale navelor Uniunii. Prin urmare, prezentul regulament ar trebui să se aplice de la acea dată,
                  
               ADOPTĂ PREZENTUL REGULAMENT:
         
            Articolul 1
            Posibilitățile de pescuit stabilite în temeiul protocolului se repartizează între statele membre după cum urmează:
            
                        (a)
                     
                     
                        nave de pescuit ton frigorifice cu plasă-pungă:
                        
                                    Spania
                                 
                                 
                                    16 nave
                                 
                              
                                    Franța
                                 
                                 
                                    12 nave
                                 
                              
                  
                        (b)
                     
                     
                        nave de pescuit cu momeală:
                        
                                    Spania
                                 
                                 
                                    8 nave
                                 
                              
                                    Franța
                                 
                                 
                                    2 nave
                                 
                              
                  
                        (c)
                     
                     
                        nave de pescuit cu paragate:
                        
                                    Spania
                                 
                                 
                                    3 nave
                                 
                              
                                    Portugalia
                                 
                                 
                                    2 nave
                                 
                              
                  
                        (d)
                     
                     
                        traulere:
                        
                                    Spania
                                 
                                 
                                    2 nave
                                 
                              
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la data aplicării provizorii a protocolului.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 noiembrie 2019.
            
               
                  Pentru Consiliu
               
               
                  Președintele
               
               T. TUPPURAINEN
            
         
         
            (1)  Decizia (UE) 2015/384 a Consiliului din 2 martie 2015 privind încheierea, în numele Uniunii Europene, a Acordului de parteneriat în domeniul pescuitului durabil între Uniunea Europeană și Republica Senegal și a protocolului de punere în aplicare a acordului respectiv (JO L 65, 10.3.2015, p. 1).
         
            (2)  Acord de parteneriat în domeniul pescuitului durabil între Uniunea Europeană și Republica Senegal (JO L 304, 23.10.2014, p. 3).
         
            (3)  Decizia (UE) 2019/1925 a Consiliului din 14 noiembrie 2019 privind semnarea, în numele Uniunii, și aplicarea provizorie a Protocolului privind punerea în aplicare a Acordului de parteneriat în domeniul pescuitului durabil dintre Uniunea Europeană și Republica Senegal (a se vedea pagina 11 din prezentul Jurnal Oficial).